

ΕΛΛΗΝΙΚΗ ΔΗΜΟΚΡΑΤΙΑ

1η ΥΓΕΙΟΝΟΜΙΚΗ ΠΕΡΙΦΕΡΕΙΑ ΑΤΤΙΚΗΣ

Γ.Ν. «ΕΛΕΝΑ ΒΕΝΙΖΕΛΟΥ – ΑΛΕΞΑΝΔΡΑ»

**Γ.Ν.Α. «ΑΛΕΞΑΝΔΡΑ»**

**ΤΕΧΝΙΚΗ ΥΠΗΡΕΣΙΑ**

Τηλ.: 2132162640

**ΤΕΧΝΙΚΕΣ ΠΡΟΔΙΑΓΡΑΦΕΣ για ΠΑΡΟΧΗ ΥΠΗΡΕΣΙΩΝ ΕΝΟΣ (1) ΤΕΧΝΙΤΗ ΟΙΚΟΔΟΜΙΚΩΝ ΕΡΓΑΣΙΩΝ ΓΙΑ (2) ΔΥΟ ΜΗΝΕΣ**

**1) ΠΕΡΙΓΡΑΦΗ ΑΝΤΙΚΕΙΜΕΝΟΥ**

Οι ακόλουθες προδιαγραφές, αφορούν την διάθεση ενός (1) ειδικευμένου τεχνίτη οικοδομικών εργασιών και συνοδεύουν εξωσυμβατική εντολή μικροπρομήθειας.

**Το ανωτέρω προσωπικό θα απασχολείται σε πρωινή βάρδια από Δευτέρα έως και Παρασκευή.**

Αντικείμενο της σύμβασης αυτής είναι η υλοποίηση οικοδομικών εργασιών στο Γ.Ν.Α «Αλεξάνδρα» και στα παραρτήματα του για την επισκευή ή και αποκατάσταση οικοδομικών φθορών ή προβλημάτων στις κτιριακές εγκαταστάσεις τους, μικρής έκτασης.

Οι οικοδομικές εργασίες που είναι δυνατόν να εκτελέσει ο τεχνίτης του αναδόχου είναι επισκευές τοιχοποιιών από τούβλο ή γυψοσανίδα, δαπέδων από πλακάκια ή βυνίλιο, ψευδοροφών από γυψοσανίδα ή πλάκες ψευδοροφών 60χ60, χρωματισμούς τοιχοποιιών (μικρής ή μεσαίας έκτασης), ή θυρών και κασών, τοποθέτηση ή επισκευή προστατευτικών τοιχοποιιών ή γωνιών και τέλος επίστρωση δαπέδου από σκυρόδεμα (μικρής έκτασης).

**Γενικά, στην ευθύνη του Αναδόχου τεχνίτη περιλαμβάνεται κάθε μικρoεργασία (μερεμέτι) που συνήθως προκύπτει με το πέρασμα του χρόνου σε κτιριακές εγκαταστάσεις.**

**Η απασχόλησή του θα είναι σε πλήρες οκτάωρο.** Σε περίπτωση καθυστέρησης ή απουσίας, ο τεχνικός θα ειδοποιεί τόσο τον εργοδότη του, όσο και τον υπεύθυνο μηχανικό του Νοσοκομείου και θα σημειώνει ανάλογα στο Ημερολόγιο του έργου το γεγονός με κάθε λεπτομέρεια.

Tα υλικά που είναι δυνατόν να χρειαστεί ο τεχνίτης για τις μικροεπισκευές θα δίνονται από το νοσοκομείο. Όσον αφορά την ενδυμασία και τη σκάλα που θα φέρει, αυτή είναι στην ευθύνη του αναδόχου να του παρέχει την κατάλληλη.

**2) ΠΡΟΣΟΝΤΑ ΠΡΟΣΩΠΙΚΟΥ**

**Το προσωπικό που θα απασχοληθεί στο νοσοκομείο μπορεί να διαθέτει:**

Επαγγελματικής Κατάρτισης επιπέδου μεταδευτεροβάθμιας επαγγελματικής εκπαίδευσης Ι.Ε.Κ. ή Επαγγελματικού Λυκείου (ΕΠΑ.Λ.) ή Επαγγελματικής Ειδικότητας, Εκπαίδευσης και Κατάρτισης επιπέδου 4 ΕΠΑ.Λ. ή Τεχνικού Επαγγελματικού Εκπαιδευτηρίου (Τ.Ε.Ε.) Β΄ κύκλου σπουδών ή Τεχνικού Επαγγελματικού Λυκείου (Τ.Ε.Λ.) ή Τμήματος Ειδίκευσης Ενιαίου Πολυκλαδικού Λυκείου (Ε.Π.Λ.) ή Μέσης Τεχνικής Επαγγελματικής Σχολής Εργοδηγών (Ν.Δ. 580/1970) ή άλλος ισότιμος τίτλος σχολικής μονάδας της ημεδαπής ή αλλοδαπής, αντίστοιχης ειδικότητας.

**Ή εναλλακτικά** :

Πτυχίο ή δίπλωμα ή απολυτήριος τίτλος ειδικότητας Κτίστη ή Γυψαδόρος - Σοβατζής ή Κτιριακών Έργων ή Τοιχοποιιών και Επιχρισμάτων ή Εργασιών Οπλισμένου και Αόπλου Σκυροδέματος ή Τεχνίτης Οικοδομικών Εργασιών (Κτίστης πλινθοδομών - γύψου - επιχρίσματος - μονώσεων- σκυροδέματος) Επαγγελματικής Σχολής (ΕΠΑ.Σ.) ν.3475/2006 ή Επαγγελματικής Σχολής (ΕΠΑ.Σ.) Μαθητείας ΟΑΕΔ ν.3475/2006 ή Επαγγελματικής Σχολής ΟΑΕΔ (ν.4763/2020) ή Επαγγελματικής Σχολής Κατάρτισης Ε.Σ.Κ. (ν.4763/2020) ή Σχολής Επαγγελματικής Κατάρτισης Σ.Ε.Κ. (ν.4186/2013) ή Τεχνικού Επαγγελματικού Εκπαιδευτηρίου Τ.Ε.Ε. Α΄ κύκλου σπουδών ή Τεχνικής Επαγγελματικής Σχολής Τ.Ε.Σ. (ν.1566/1985 ή ν.576/1997) ή Σχολής Μαθητείας ΟΑΕΔ (ν.1346/1983 ή ν.1566/1985) ή άλλος ισότιμος τίτλος σχολικής μονάδας της ημεδαπής ή αλλοδαπής, αντίστοιχης ειδικότητας.

* Το προσωπικό του Αναδόχου θα υπόκειται στην έγκριση της Τεχνικής Υπηρεσίας του Νοσοκομείου και δεν θα εναλλάσσεται, εκτός αν υπάρχει ανωτέρα βία. Θα παραμένει ο ίδιος τεχνικός που έχει εγκριθεί από την Τεχνική Υπηρεσία του Νοσοκομείου και έχει εκπαιδευτεί και θα γνωρίζει άριστα το χώρο του Νοσοκομείου.
* Ο Ανάδοχος οφείλει να απομακρύνει αμέσως κάθε μέλος του προσωπικού του που κριθεί ακατάλληλο ή δείχνει αμέλεια ασυγχώρητη ως προς τα καθήκοντά του, ή συμπεριφέρεται άπρεπα και να μην επαναπροσλάβει τούτο σε οποιασδήποτε εργασία που να έχει σχέση με εργασίες στο Νοσοκομείο.
* Το προσωπικό θα απασχολείται, θα ελέγχεται και εντέλλεται από την Τεχνική υπηρεσία του Νοσοκομείου. Η Τεχνική υπηρεσία, ουδόλως απαλλάσσει τον υποψήφιο Ανάδοχο της πλήρους ευθύνης του, ως προς την ποσοτική και ποιοτική επάρκεια του προσωπικού του.
* Το προσωπικό του Αναδόχου τίθεται στην διάθεση της Τεχνικής Υπηρεσίας του Νοσοκομείου και υπό την επίβλεψή της θα γίνονται όλες οι εργασίες συντήρησης, για την σωστότερη λειτουργία του Νοσοκομείου.
* Κατά την άφιξη και κατά την αναχώρηση τους από το Νοσοκομείο, θα υπογράφει στο παρουσιολόγιο τεχνικών που βρίσκεται στο χώρο που θα του υποδείξει η υπηρεσία. Θα διατηρεί βιβλίο όπου θα σημειώνει καθημερινά τις εργασίες που εκτελεί (ημερολόγιο εργασιών).

**3) ΑΔΕΙΕΣ ΕΡΓΑΣΙΑΣ**

Για τον τεχνικό που θα απασχολείται σε σταθερή βάση, αλλά και για τις περιπτώσεις που απαιτείται εκτάκτως να απασχοληθεί άλλος τεχνικός του Αναδόχου, θα γίνονται όλες οι προβλεπόμενες από την εργατική Νομοθεσία ενέργειες και θα κατατίθενται οι απαραίτητες άδειες, με μέριμνα και ευθύνη του τελευταίου.

**4) ΑΝΑΛΩΣΙΜΑ – ΑΝΤΑΛΛΑΚΤΙΚΑ – ΕΡΓΑΛΕΙΑ**

Τα απαιτούμενα αναλώσιμα υλικά για τη λειτουργία και τη συντήρηση, καθώς επίσης και όλα τα ανταλλακτικά που απαιτούνται, πλην των περιπτώσεων βλαβών, υπαιτιότητας του προσωπικού του Αναδόχου, προμηθεύονται με μέριμνα και ευθύνη του Νοσοκομείου και η σχετική δαπάνη θα βαραίνει αποκλειστικά το Νοσοκομείο.

Το προσωπικό του Αναδόχου θα χρησιμοποιεί δικά του εργαλεία, σκάλες και συσκευές, οι οποίες θα είναι σύμφωνα με τους κανόνες ασφαλείας και θα φέρουν CE ένδειξη ποιότητας. Στην προσφορά θα κατατεθεί ο τεχνικός εξοπλισμός για την εξασφάλιση της ποιότητας των υπηρεσιών.

**5) ΚΑΝΟΝΙΣΜΟΙ**

Η παροχή υπηρεσιών τεχνίτη οικοδομικών εργασιών θα γίνεται σύμφωνα με:

Α. Τους ισχύοντες Κανονισμούς, Προδιαγραφές κλπ. του Ελληνικού Κράτους, Τ.Ε.Ε., Δ.Ε.Η., Ο.Τ.Ε., Ε.Υ.Δ.Α.Π. και τις Προδιαγραφές του Υπουργείου Υγείας και Κοινωνικής Αλληλεγγύης.

Β. Τους κανονισμούς της Ευρωπαϊκής Ένωσης και τεχνολογικά προηγμένων χωρών (Αμερικανικούς κλπ.), όπου δεν υπάρχουν αντίστοιχοι Ελληνικοί ή είναι ανεπαρκείς.

Γ. Τους κανόνες της επιστήμης, της τεχνικής και της εμπειρίας.

Δ. Τις εντολές των υπευθύνων της Τεχνικής Υπηρεσίας.

**6) ΗΜΕΡΟΛΟΓΙΟ ΕΡΓΟΥ**

Καθ’ όλο το διάστημα του χρόνου ισχύος της σύμβασης, θα τηρείται και από τον τεχνίτη του Αναδόχου ημερολόγιο- καταγραφή εργασιών που εκτελέστηκαν από τον τεχνίτη .

Οι ως άνω εγγραφές θα θεωρούνται από τον αρμόδιο επιβλέποντα της Τεχνικής Υπηρεσίας του Νοσοκομείου.

Το ημερολόγιο αυτό θα φυλάσσεται στον χώρο των συνεργείων Συντηρήσεως του Νοσοκομείου και θα παραδίνεται στου επιβλέποντες μηχανικούς του νοσοκομείου όταν τους ζητηθεί.

**7) ΥΠΟΧΡΕΩΣΕΙΣ ΤΟΥ ΑΝΑΔΟΧΟΥ ΣΧΕΤΙΚΑ ΜΕ ΤΗΝ ΑΣΦΑΛΙΣΗ ΕΡΓΟΥ**

**7.1 ΖΗΜΙΕΣ ΣΕ ΤΡΙΤΟΥΣ ΚΑΙ ΣΤΙΣ ΠΕΡΙΟΥΣΙΕΣ ΑΥΤΩΝ**

Ο Ανάδοχος είναι αποκλειστικά υπεύθυνος για κάθε κίνδυνο που στρέφεται κατά της ζωής, υγείας, σωματικής ακεραιότητας, περιουσίας και οποιωνδήποτε άλλων προσωπικών ή περιουσιακών υλικών ή άλλων αγαθών παντός τρίτου, συμπεριλαμβανομένων του Νοσοκομείου, του προσωπικού του, των ασθενών του, των επισκεπτών του Νοσοκομείου και του εξοπλισμού του, ο οποίος κίνδυνος προέρχεται από την μη καλή εξασφάλιση της καλής και ασφαλούς λειτουργίας του ηλεκτρομηχανολογικού εξοπλισμού του Νοσοκομείου, των μέσων για την εκτέλεση των εργασιών των χρησιμοποιουμένων στο κτίριο από οποιονδήποτε, και σε κάθε πρόσωπο που βρίσκεται στο χώρο των εργασιών και του Νοσοκομείου κατά τις ημέρες και ώρες κατά τις οποίες γίνονται εργασίες όσο και για εκείνες κατά τις οποίες δεν γίνονται εργασίες.

**7.2 ΑΤΥΧΗΜΑΤΑ ΚΑΙ ΖΗΜΙΕΣ ΣΤΟ ΕΡΓΑΤΙΚΟ ΠΡΟΣΩΠΙΚΟ**

Ο Ανάδοχος είναι αποκλειστικά υπεύθυνος για κάθε ζημία ή βλάβη η οποία θα προκληθεί από εργατικό ατύχημα σε εργάτες ή άλλα πρόσωπα τα οποία χρησιμοποιεί στο έργο, είναι υποχρεωμένος να απαλλάξει το Νοσοκομείο από κάθε πληρωμή για αυτές τις ζημιές ή βλάβες, καθώς και για κάθε απαίτηση, ενέργεια, έξοδα και επιβαρύνσεις σχετικές με αυτές εκτός αν η ζημιά η βλάβη γίνει από ενέργεια ή υπαιτιότητα τους ή των αντιπροσώπων τους ή των υπαλλήλων τους.

Θα διαθέτει από την εταιρεία του τα προβλεπόμενα μέτρα ατομικής προστασίας καθώς και κλίμακες, ζώνες ασφαλείας και όποιο άλλο νόμιμο μέσο κριθεί απαραίτητο για τις σχετικές εργασίες.

Το προσωπικό του Αναδόχου υποχρεούται να τηρεί υποχρεωτικά τα πρωτόκολλα ασφάλειας και υγιεινής του Νοσοκομείου.

Το προσωπικό θα καλύπτεται από τεχνικό ασφαλείας του Αναδόχου, του οποίου το όνομα θα δηλωθεί με την ανάληψη του έργου.

**7.3 ΑΣΦΑΛΙΣΗ ΕΡΓΑΤΙΚΟΥ ΚΑΙ ΥΠΑΛΛΗΛΙΚΟΥ ΠΡΟΣΩΠΙΚΟΥ**

Ο Ανάδοχος είναι υποχρεωμένος να ασφαλίσει κατά ατυχημάτων σε ασφαλιστικές εταιρίες, αναγνωρισμένες από το Ελληνικό Δημόσιο, το εργατικό προσωπικό του που έχει σχέση με το έργο, εφόσον αυτό δεν υπάγεται στις κοινωνικές ασφαλίσεις ούτε καλύπτεται η ασφάλιση αυτή με τις πάσης φύσεως εισφορές που επιβάλλονται από το Νόμο για παράδειγμα το Ι.Κ.Α. και τυχόν άλλους ασφαλιστικούς οργανισμούς, για τις οποίες εισφορές ευθύνεται και επιβαρύνεται αποκλειστικά ο Ανάδοχος και η αντίστοιχη

δαπάνη συμπεριλαμβάνεται στην αμοιβή του.

Επίσης όσον αφορά την καταβολή των νόμιμα επιβαλλομένων εισφορών προς τους ασφαλιστικούς οργανισμούς Ι.Κ.Α., κλπ. ο Ανάδοχος οφείλει, πριν από κάθε πληρωμή, να προσκομίζει στην επίβλεψη βεβαιώσεις για την εκπλήρωση των υποχρεώσεων του προς αυτούς, σύμφωνα με τα προβλεπόμενα από το Νόμο.

**8) ΠΡΟΣΘΕΤΕΣ ΤΕΧΝΙΚΕΣ ΑΠΑΙΤΗΣΕΙΣ**

Στις τεχνικές προσφορές των συμμετεχόντων, θα πρέπει να προσκομιστούν τα παρακάτω με ποινή αποκλεισμού τους, (δηλαδή θα απορριφθεί η προσφορά τους):

1)Υπεύθυνη Δήλωση, για τον ορισμό του υπεύθυνου Μηχανικού του υποψήφιου Αναδόχου, μέσω του οποίου θα γίνονται όλες οι συνεννοήσεις με την Τεχνική Υπηρεσία.

2)Υπεύθυνη Δήλωση για τον ορισμό του υπεύθυνου Μηχανικού Τεχνικού Ασφαλείας, του υποψήφιου Αναδόχου.

3)Υπεύθυνη Δήλωση οπού θα βεβαιώνεται από τον ανάδοχο η συμμόρφωση με τις διατάξεις της εκάστοτε ισχύουσας νομοθεσίας, σχετικά με τα μέτρα και τον εμβολιασμό κατά του covid -19 του προσωπικού που παρέχει στο νοσοκομείο.

4)ΕΛΟΤ 45001:2018 που αφορά στην Υγιεινή και ασφάλεια στην Εργασία, με πεδίο εφαρμογής στην τεχνική διαχείριση και υποστήριξη, συντήρηση Η/Μ εξοπλισμού.

5)ΕΝ ISO 14001:2004 Cor. 2009 που αφορά στην περιβαλλοντική διαχείριση από τις επιχειρήσεις.

6)EN ISO 37001 (Σύστημα διαχείρισης κατά της Δωροδοκίας).

7)Εμπειρία σε παρόμοια έργα τουλάχιστον δύο (2) έτη σε τέτοιας φύσης εργασίες, βεβαιωμένη.

8)Θα προσκομίσει με την προσφορά του, κατάσταση επιθεώρησης εργασίας η οποία θα συνοδεύεται από τις αντίστοιχες άδειες, πτυχία και βεβαιώσεις.

9)Επίσης θα πρέπει να προσκομιστεί κατάσταση προσωπικού που θα χρησιμοποιηθεί για την ανάληψη της εργασίας αυτής και οι επαγγελματικές Άδειες, που το προσωπικό αυτό διαθέτει και η σχέση εργασίας με τον προσφέροντα, απ’ όπου θα προκύπτει με σαφήνεια η κατ’ ελάχιστον 2ετής εμπειρία του προσωπικού.

10)Προκειμένου να βεβαιώνεται η εμπειρία της εταιρείας, θα πρέπει να υφίσταται ως νομικό πρόσωπο τουλάχιστον τέσσερα (4) έτη.

11)Ο ανάδοχος είναι υποχρεωμένος να καταθέσει στο φάκελό του, ασφαλιστική κάλυψη επαγγελματικού κινδύνου στο ποσό των 500.000,00€.

 **Η Προϊσταμένη Υποδιεύθυνσης Τεχνικής Υπηρεσίας**

**Αντωνία Ζαχαρία**